OpenLLM-France/wikimedia huggingface dataset:
# Ann Niesink

Ann Niesink (Amsterdam, 28 d'octubre de 1918 - Amsterdam, 25 de juliol de 2010) va ser una atleta neerlandesa, especialista en el llançament de disc i pes, que va competir entre les dècades de 1930 i 1950.
El 1936 va prendre part en els Jocs Olímpics de Berlín, on fou setena en la prova del llançament de disc del programa d'atletisme. El 1948, un cop finalitzada la Segona Guerra Mundial, als Jocs de Londres, va disputar dues proves del programa d'atletisme. Fou sisena en el llançament de disc, mentre en el llançament de pes quedà eliminada en sèries.
En el seu palmarès destaca una medalla de plata al Campionat d'Europa d'atletisme de 1946, rere la soviètica Nina Dumbadze, així com set títols nacionals de pes i no menys de catorze de disc. En ambdues proves millorà diverses vegades el rècord nacional.

## Millors marques

* Llançament de pes. 12,40 metres (1944)
* Llançament de disc. 43,63 metres (1958)

## Referències

* 1 2 3 «Ann Niesink Olympic Results». sports-reference.com. Arxivat de l'original el 30 de gener 2012. [Consulta: 13 maig 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 310 i 320. ISBN 978-83-62033-30-0.
* ↑ Fitxa a trackfield.brinkster.net
# Adolf Metzner

Adolf Metzner (Frankenthal, 25 d'abril de 1910 - Hamburg, 5 de març de 1978) fou un atleta alemany, especialista en curses de velocitat, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on disputà dues proves del programa d'atletisme. Fou quart en la cursa dels 4x400 metres relleus, mentre en la dels 400 metres quedà eliminat en sèries. Quatre anys més tard, als Jocs de Berlín, quedà eliminat en sèries en la prova dels 400 metres.
En el seu palmarès destaquen dues medalles d'or al Campionat d'Europa d'atletisme de 1934, en els 400 metres i els relleus 4x400 metres. També guanyà cinc campionats nacionals i establí tres rècords del món.
Llicenciat en medicina, durant la Segona Guerra Mundial fou un destacat metge del Partit Nazi i les SS. Això va fer que en finalitzar la guerra, primer s'amagués durant dos anys i després ocultés les seves activitats.

## Millors marques

* 100 metres. 10.6" (1930)
* 400 metres. 47.8" (1932)

## Referències

* 1 2 3 4 «Adolf Metzner Olympic Results». sports-reference.com. Arxivat de l'original el 17 d'abril 2020. [Consulta: 17 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d'octubre 2020. [Consulta: 15 abril 2020].
* ↑ «ZEIT ONLINE | Lesen Sie zeit.de mit Werbung oder imPUR-Abo. Sie haben die Wahl.». Arxivat de l'original el 2021-06-13. [Consulta: 16 abril 2020].
* ↑ Fitxa a trackfield.brinkster.net
# Alan Forney

Alan Forney (Beaufort, 28 de juny de 1960) és un remer estatunidenc, ja retirat, que va competir durant la dècada de 1980.
El 1984 va prendre part en els Jocs Olímpics d'Estiu de Los Angeles, on guanyà la medalla de plata en la prova del quatre sense timoner del programa de rem. Formà equip amb David Clark, Jonathan Smith i Philip Stekl.
Estudià a la Universitat de Washington i la Seattle Pacific University per posteriorment treballar en camp de la banca.

## Referències

* 1 2 «Olympedia – Alan Forney». [Consulta: 11 maig 2023].
# Helen Jameson

Helen Jameson (25 de setembre de 1963) és una nedadora anglesa, ja retirada, especialista en esquena, que va competir durant les dècades de 1970 i 1980. És germana del també nedador Andy Jameson.
El 1980 va prendre part en els Jocs Olímpics d'Estiu de Moscou on va disputar tres proves del programa de natació. Fent equip amb Margaret Kelly, Ann Osgerby i June Croft guanyà la medalla de plata en els 4x100 metres estils, mentre en els 100 i 200 metres esquena quedà eliminada en sèries.
El 1982 va representar Anglaterra als Jocs de la Commonwealth que es van disputar a Brisbane, Austràlia. Va guanyar el campionat nacional de l'ASA dels 100 metres esquena el 1980 i 1981.

## Referències

* 1 2 «Olympedia – Helen Jameson». [Consulta: 19 juliol 2021].
* ↑ «1982 Athletes». Team England.
* ↑ «Athletes and results». Commonwealth Games Federation. Arxivat de l'original el 2021-07-19. [Consulta: 19 juliol 2021].
* ↑ «Hennessy, John. "Swimming." Times, 27 May 1980, p. 11».
* ↑ «Still, Athole. "Swimming." Times, 10 Aug. 1981, p. 12».
# Alan Helffrich

Alan Helffrich (anglès: Alan Boone Helffrich) (Yonkers, 7 d'agost de 1900 - Nova York, 3 de febrer de 1994) va ser un atleta estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova dels 4x400 m relleus del programa d'atletisme. Formava equip amb Commodore Cochran, Oliver MacDonald i William Stevenson.
Guanyà els títols de l'AAU de les 880 iardes el 1921, 1922 i 1925. Com a estudiant de la Pennsylvania State University guanyà els campionats de la NCAA de les 880 iardes el 1922 i 1923 i el campionat de l'IC4A de les 880 iardes el 1923 i de les 440 iardes el 1924.
Helffrich va ser l'únic corredor a derrotar Paavo Nurmi quan el finlandès va visitar els Estats Units el 1925. Helffrich va trencar un ratxa de 121 curses seguides guanyades per Nurmi, una ratxa que s'havia iniciat el 1921.

## Millors marques

* 400 metres llisos. 48.3" (1924)
* 800 metres llisos. 1' 52.6" (1925)

## Referències

* 1 2 3 «Alan Helffrich Olympic Results». sports-reference.com. Arxivat de l'original el 17 de desembre 2012. [Consulta: 10 juny 2018].
* ↑ «Alan Helffrich Hands Paavo Nurmi His First Defeat in Five Years». The Meriden Daily Journal, 27-05-1925, p. 8 [Consulta: 27 agost 2012].
* ↑ Raevuori, Antero. Paavo Nurmi, juoksijoiden kuningas (en finnish). 2a edició. WSOY, 1997, p. 433–439. ISBN 978-9510218501.
* ↑ Alan Helffrich a trackfield.brinkster.net
# Bobbie van de Graaff

Bobbie van de Graaff (Macclesfield, 17 de març de 1944) és un remer neerlandès, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del quatre amb timoner del programa de rem. Formà equip amb Jan van de Graaff, Lex Mullink, Freek van de Graaff i Marius Klumperbeek.

## Referències

* ↑ «Olympedia – Bobbie van de Graaff». [Consulta: 6 juny 2022].
* ↑ Bijkerk, Anton Th. Olympisch Oranje : van Athene 1896 tot en met Athene 2004 : een compleet historisch overzicht van Nederlandse deelname aan de Olympische Spelen. Haarlem: De Vrieseborch, 2004. ISBN 90-6076-522-2.
# Albert Ayat

Albert Jean Louis Ayat (París, 7 de març de 1875 – Courbevoie, 2 de desembre de 1935) va ser un tirador d'esgrima francès que va competir a cavall del segle xix i el segle xx. El 1900 va prendre part en els Jocs Olímpics de París, en què guanyà dues medalles d'or en les proves d'espasa professional i espasa amateur-professional.

## Referències

* ↑ «Albert Ayat Olympic Results». sports-reference.com. Arxivat de l'original el 24 de febrer 2009. [Consulta: 10 setembre 2015].
# Caroline Lind

Caroline Lind (nascuda l'11 d'octubre de 1982 a Greensboro, Carolina del Nord) és una remera estatunidenca. Lind va competir als Jocs Olímpics de Pequín 2008 i va guanyar una medalla d'or en els vuit amb rem sense timoner.
En l'equip nacional de rem per quatre anys, Caroline Lind va fer el seu debut als Jocs Olímpics a Pequín en els vuit amb timoner. Des del 2003 que Lind ha qualificat entre els primers llocs des que va quedar en tercer lloc. El 2008 Lind va quedar en tercer lloc a la Copa Mundial de Rem a Múnic. En les competències de 2006 i 2007 ella era un membre femení dels vuit amb timoner en la qual van guanyar dues medalles consecutives. El 2005 Lind va quedar en quart lloc en els vuit i sis amb timoner respectivament, i al campionat nacional dels Estats Units el 2007 Lind va quedar en primer lloc en els vuit i quatre amb timoner.

## Referències

* ↑ World Rowing, 2014 Top Ten Rowers

## Enllaços externs

* Resultado en OLIMPIADASTELEMUNDO. COM
# Caryn Davies

Caryn Davies (nascuda el 14 d'abril de 1982 a Ithaca, Nova York) és una remadora estatunidenca. Davies va competir als Jocs Olímpics de Pequín 2008 i va guanyar una medalla d'or als Vuit amb timoner femení. Als Jocs Olímpics d'Atenes 2004 Davies va guanyar una medalla de plata. Davies es va graduar de la preparatòria Ithaca i va remar amb el club de rems Cascadilla Boat Club, i també és part del Radcliffe College.

## Referències

* ↑ "U.S. Wins Another Gold in Women's Eight". The New York Times. Juliet Macur. August 2, 2012. Retrieved August 2, 2012.
* ↑ "Athlete Bio: Caryn Davies" Arxivat 20 June 2012$^{[Datemismatch]}$ a Wayback Machine.. USRowing. Retrieved June 24, 2012.
* ↑ "USRowing Announces Final Olympic Lineups" Arxivat 2016-04-07 a Wayback Machine.. USRowing. June 22, 2012. Retrieved June 24, 2012.

## Enllaços externs

* Caryn Davies en OLYMPICSNBC.COM
# Douglas McDonald

Douglas McDonald (Ontario, 11 de maig de 1935) és un remer canandenc, ja retirat, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del vuit amb timoner del programa de rem. En el seu palmarès també destaca una medalla d'or als Jocs de l'Imperi Britànic de 1954 i dos campionats nacionals.

## Referències

* 1 2 «Olympedia – Douglas McDonald». [Consulta: 25 juliol 2022].
# Erik Christiansen

Erik Christiansen (Copenhaguen, 20 de setembre de 1956) és un remer danès, ja retirat, que va competir durant la dècada de 1980.
El 1980 va prendre part en els Jocs Olímpics d'Estiu de Moscou, on quedà eliminat en sèries en la prova del dos sense timoner del programa de rem. Quatre anys més tard, als Jocs de Los Angeles, guanyà la medalla de bronze en la prova del quatre sense timoner. Formà equip amb Lars Nielsen, Per Rasmussen i Michael Jessen.

## Referències

* ↑ «Olympedia – Erik Christiansen». [Consulta: 10 maig 2023].
* ↑ «World Rowing - Erik CHRISTIANSEN» (en anglès). Arxivat de l'original el 2022-11-11. [Consulta: 10 maig 2023].
# The Last Resort

The Last Resort (també conegut com The Resort o The Warriors) és un grup anglès de música oi!.

## Trajectòria

The Last Resort es va formar l'any 1980 amb Roi Pearce (baix), Charlie Duggan (guitarra), Andy Benfield (bateria) i el vocalista Graham Saxby. El nom va ser manllevat d'una botiga de cultura punk i skinhead de Londres. Mickey French, el propietari de la botiga, es va convertir en el mànager del grup. La formació original va fer uns quants concerts i va gravar una maqueta de tres cançons, entre les quals hi ha l'himne posterior de la banda, «Violence in our minds». Posteriorment, Roi Pearce es va fer càrrec de la veu i Arthur Kitchener va ser el nou baixista del grup.
El 1982 es va publicar l'àlbum debut Skinhead Anthems. Els concerts sovint eren violents i molts van haver d'interrompre's a causa de les baralles tumultuoses. Els membres del grup eren seguidors del Millwall Football Club, de manera que sovint hi havia friccions amb els hooligans del West Ham United Football Club. Poc després de la publicació de l'àlbum, el grup es va separar per primera vegada a causa de les constants desavinences.

## Discografia

Àlbums
* 1982: A Way of Life – Skinhead Anthems (LP, CD 1993, Captain Oi! Records)
* 1989: The Resort 1989 (com a The Resort, Link Records)
* 2005: Ressurection (Captain Oi! Records)
* 2009: You'll Never Take Us – Skinhead Anthems II (I Scream Records)
* 2013: This is my England – Skinhead Anthems III (Randale Records)

## Referències

* ↑ Mader, Matthias. Oi! - The book vol. 1. Berlin: I.P. Verlag, 1996. ISBN 3-931624-02-1.
* ↑ «The Last Resort: If punk has done anything, it has spread awareness» (en anglès). Balkanrock.com, 04-10-2017. [Consulta: 3 octubre 2022].
* ↑ Bolli, Ezio Valeriano. Dizionario dei nomi rock. Padova: Arcana, 1998. ISBN 88-7966-172-8.
* ↑ «Interview mit Roi Pearce». The Print, 23, 2007.
* ↑ «The Last Resort live at The Pipeline, 2 April 2016» (en anglès), 07-04-2016. [Consulta: 3 octubre 2022].
# Freek van de Graaff

Freek van de Graaff (Oegstgeest, 20 de febrer de 1944 - la Haia, 24 de juny de 2009) fou un remer neerlandès que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on guanyà la medalla de bronze en la prova del quatre amb timoner del programa de rem. Formà equip amb Jan van de Graaff, Lex Mullink, Bobbie van de Graaff i Marius Klumperbeek.

## Referències

* ↑ «Olympedia – Freek van de Graaff». [Consulta: 5 juny 2022].
* ↑ Bijkerk, Anton Th. Olympisch Oranje : van Athene 1896 tot en met Athene 2004 : een compleet historisch overzicht van Nederlandse deelname aan de Olympische Spelen. Haarlem: De Vrieseborch, 2004. ISBN 90-6076-522-2.
# Albert Taylor

Albert Taylor (Belleville, 20 de maig de 1911 - Hamilton, 9 de setembre de 1988) va ser un remer canadenc que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de bronze en la competició del vuit amb timoner del programa de rem.
En el seu palmarès també destaca una medalla de bronze en la prova vuit amb timoner als Jocs de l'Imperi Britànic de 1930.

## Referències

* 1 2 «Al Taylor Olympic Results». sports-reference.com. Arxivat de l'original el 11 de novembre 2012. [Consulta: 22 gener 2019].
# Gottlieb Fröhlich

Gottlieb Fröhlich (Wohlen bei Bern, 13 d'agost de 1948) és un remer suís, ja retirat, que va competir com a timoner durant la dècada de 1960.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la prova del quatre amb timoner del programa de rem. Formà equip amb Denis Oswald, Peter Bolliger, Hugo Waser i Jakob Grob.

## Referències

* ↑ «Olympedia – Gottlieb Fröhlich». [Consulta: 9 juny 2022].
# Alden Sanborn

Alden Reamer "Zeke" Sanborn (Jefferson, Wisconsin, 22 de maig de 1899 - Charlotte Hall, Maryland, 1 de desembre de 1991) va ser un remer estatunidenc que va competir a començaments del segle xx. Serví com a United States Naval Aviator.
Nascut a Wisconsin, era fill d'Edwin J. Sanborn (1865 - 1941) i Augusta Irene Ream Sanborn (1873 - 1933). Després d'estudiar al Beloit College, s'incorporà a l'Acadèmia Naval dels Estats Units, on es graduà el 1922 amb honors especials. El 1920 va prendre part en els Jocs Olímpics d'Anvers, on guanyà la medalla d'or en la competició del vuit amb timoner del programa de rem. A l'Acadèmia, va obtenir una llicenciatura en enginyeria naval. Després va fer un màster en enginyeria aeronàutica al Massachusetts Institute of Technology.
A la marina va ajudar en el desenvolupament d'avions torpedo i bombarders en picat per a la Marina dels Estats Units. Va continuar treballant en el manteniment d'avions i portaavions durant i després de la Segona Guerra Mundial, fins a 1951 quan es va retirar de la Marina dels Estats Units com a capità. Després de la jubilació, Sanborn va treballar per a Chance Vought a Dallas i Curtiss-Wright a Nova Jersey, fins que es va retirar definitivament el 1963.
El 23 de març de 1940 es va casar amb Marjorie Stewart (1911-1987). Van tenir dos fills. Va morir l'1 de desembre de 1991 a Maryland i va ser enterrat al costat de la seva esposa al Cementiri Nacional d'Arlington.

## Referències

* ↑ «Zeke Sanborn Olympic Results». sports-reference.com. Arxivat de l'original el 18 d'abril 2020. [Consulta: 17 novembre 2017].
* ↑ USNA Lucky Bag, 1922, p. 314.
* 1 2 3 4 «Obituary for Alden R. 'Zeke' Sanborn». Washington Post, 07-12-1991 [Consulta: 12 setembre 2016].
* ↑ «Iowa Brothers take highest West Point and Annapolis Honors». Evening Star [Washington, D.C.], 28-05-1922, p. 2 [Consulta: 12 setembre 2016].
* ↑ «Marjorie Storay Engaged». Coronado Citizen [Coronado, California], 29-02-1940, p. 2 [Consulta: 12 setembre 2016].
* ↑ Alden Ream Sanborn a Find A Grave (anglès)
# Aldo Tarlao

Aldo Tarlao (Grado, 26 de març de 1926 - Trieste, 12 de març de 2018) fou un remer italià que va competir durant les dècades de 1940 i 1950.
El 1948 va prendre part en els Jocs Olímpics de Londres on, fent equip amb Giovanni Steffè i Alberto Radi, guanyà la medalla de plata en la prova de dos amb timoner del programa de rem. Quatre anys més tard, als Jocs de Hèlsinki, fou quart en la mateixa prova del programa de rem.
En el seu palmarès també destaquen quatre medalles al Campionat d'Europa de rem, tres d'or (1949, 1950 i 1951) i una de plata (1947).

## Referències

* ↑ Aldo Tarlao's obituary (italià)
* ↑ «Aldo Tarlao Olympic Results». sports-reference.com. Arxivat de l'original el 18 d'abril 2020. [Consulta: 30 juliol 2019].
# Heiko Habermann

Heiko Habermann (Berlín, 2 de novembre de 1962) és un remer alemany, ja retirat, que va competir sota bandera de la República Democràtica Alemanya durant la dècada de 1980.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la competició del quàdruple scull del programa de rem. Formà equip amb Jens Köppen, Steffen Zühlke i Steffen Bogs. El 1986 i 1987 va disputar el Campionat del Món de rem.
En el seu palmarès també destaca el campionat alemany del quàdruple scull de 1988.

## Bibliografia

* Volker Kluge: Lexikon Sportler in der DDR. Neues Leben. Berlín 2009, ISBN 978-3-355-01759-6

## Referències

* 1 2 3 «Olympedia – Heiko Habermann». [Consulta: 28 abril 2023].
# Heinz Manchen

Heinz Manchen (alemany: Heinz Joachim Manchen) (Bremen, 2 de maig de 1931 - Bremen, 20 de març de 1978) fou un remer alemany que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del dos amb timoner del programa de rem. Formà equip amb Helmut Heinhold i Helmut Noll.
En el seu palmarès també destaca una medalla de bronze al Campionat d'Europa de rem de 1953, així com els campionats nacionals de 1952, 1953 i 1954.

## Referències

* 1 2 «Olympedia – Heinz Manchen». [Consulta: 20 juny 2022].
* ↑ «Rudern - Europameisterschaften (Herren - Zweier m. Stm.)». [Consulta: 20 juny 2022].
# Horst Arndt

Horst Arndt (Königsberg, 19 de setembre de 1934 - Taunusstein, 18 d'octubre de 2014) fou un remer alemany que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del dos amb timoner del programa de rem. Formà equip amb Karl Groddeck i Rainer Borkowsky.
En el seu palmarès també destaquen dues medalles d'or al Campionat d'Europa de rem, el 1956 i 1957, així com els campionats nacionals de 1956, 1957 i 1958.

## Referències

* ↑ «Olympischer Silbermedaillengewinner Horst Arndt verstorben» (en alemany). Deutscher Ruderverband, 22-10-2014. [Consulta: 6 març 2018].
* 1 2 «Olympedia – Horst Arndt». [Consulta: 18 maig 2023].
* ↑ «Weltmeisterschaften (Herren - Teil 1)». [Consulta: 18 maig 2023].
# Horst Effertz

Horst Effertz (Düsseldorf, 4 d'agost de 1938) és un remer alemany, ja retirat, que va competir durant les dècades de 1950 i 1960.
El 1960 va prendre part en els Jocs Olímpics d'Estiu de Roma, on guanyà la medalla d'or en la prova del quatre amb timoner del programa de rem. Formà equip amb Gerd Cintl, Klaus Riekemann, Jürgen Litz i Michael Obst. Quatre anys més tard, als Jocs de Tòquio, fou sisè en la prova del quatre sense timoner del programa de rem.
En el seu palmarès també destaquen tres medalles al Campionat d'Europa de rem: de plata el 1958 en la prova del dos sense timoner i d'or el 1959 en el quatre amb timoner i el 1964 en el quatre sense timoner. Guanyà quatre campionats alemanys, dos el 1958, un el 1959 i un el 1964.

## Referències

* 1 2 «Olympedia – Horst Effertz». [Consulta: 3 juny 2022].
* ↑ «Rudern - Europameisterschaften (Herren - Zweier ohne Steuermann)». [Consulta: 3 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 3 juny 2022].
* ↑ «Rudern - Europameisterschaften (Herren - Vierer o.Stm.)». [Consulta: 3 juny 2022].
# Jens Köppen

Jens Köppen (Kyritz, 6 de gener de 1966) és un remer alemany, ja retirat, que va competir primer sota bandera de la República Democràtica Alemanya primer i després sota la de l'Alemanya unificada, durant les dècades de 1980 i 1990. Es casà amb la també remera Kathrin Boron.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la competició del quàdruple scull del programa de rem. Formà equip amb Steffen Zühlke, Steffen Bogs i Heiko Habermann. Quatre anys més tard, als Jocs de Barcelona, fou vuitè en la prova del doble scull.
En el seu palmarès també destaca una medalla de plata al Campionat del Món de rem de 1985, així com el campionat alemany del quàdruple scull entre 1985 i 1989.

## Bibliografia

* Volker Kluge: Lexikon Sportler in der DDR. Neues Leben, Berlin 2009, ISBN 978-3-355-01759-6.

## Referències

* 1 2 3 «Olympedia – Jens Köppen». [Consulta: 28 abril 2023].
* ↑ «Weltmeisterschaften (Herren - Teil 1)». [Consulta: 28 abril 2023].
# Jette Hejli Sørensen

Jette Hejli Sørensen (Odense, 25 de març de 1961) és una remadora danesa, ja retirada, que va competir durant les dècades de 1970 i 1980. Feia de timonera.
El 1984 va prendre part en els Jocs Olímpics d'Estiu de Los Angeles, on va guanyar la medalla de bronze en la prova del quàdruple scull amb timoner del programa de rem. Formà equip amb Hanne Eriksen, Birgitte Hanel, Charlotte Koefoed i Bodil Steen Rasmussen.

## Referències

* ↑ «Olympedia – Jette Hejli Sørensen». [Consulta: 1r juny 2023].
* ↑ «World Rowing - Jette SOERENSEN» (en anglès). Arxivat de l'original el 2022-11-16. [Consulta: 1r juny 2023].
# Jiří Lundák

Jiří Lundák (Praga, 31 d'agost de 1939) és un remer txec, ja retirat, que va competir sota bandera de Txecoslovàquia durant la dècada de 1960.
El 1960 va prendre part en els Jocs Olímpics d'Estiu de Roma, on guanyà la medalla de bronze en la prova del vuit amb timoner del programa de rem. Quatre anys més tard, als Jocs de Tòquio, revalidà la medalla de bronze en mateixa prova. En el seu palmarès també destaca una medalla de bronze al Campionat d'Europa de rem de 1963.

## Referències

* ↑ «Olympedia – Jiří Lundák». [Consulta: 14 agost 2022].
* ↑ «Rudern - Europameisterschaften (Herren - Achter)». [Consulta: 14 agost 2022].
# John Sayre

John Sayre (Tacoma, 1 d'abril de 1936 - 9 de novembre de 2023) és un remer estatunidenc, ja retirat, que va competir durant la dècada de 1950.
El 1960 va prendre part en els Jocs Olímpics d'Estiu de Roma, on guanyà la medalla d'or en la prova del quatre sense timoner del programa de rem. Formà equip amb Arthur Ayrault, Ted Nash i Rusty Wailes. En el seu palmarès també destaca una medalla d'or als Jocs Panamericans de 1959.

## Referències

* 1 2 «Olympedia – John Sayre». [Consulta: 1r maig 2023].
# Alexandra Barré

Alexandra Barré (Budapest, 29 de gener de 1958) és una piragüista d'aigües tranquil·les hongaresa de naixement, però nacionalitzada canadenca, que va competir durant la dècada de 1980. La seva filla Mylanie Barré també fou una destacada piragüista.
S'inicià com a gimnasta, però ben aviat va centrar-se en el piragüisme. El 1975, al Campionat del Món Júnior, va conèixer al que acabaria sent el seu marit, el piragüista canadenc Denis Barré. Es van casar el 1977 i es va traslladar a viure al Canadà.
El 1984 va prendre part en els Jocs Olímpics de Los Angeles on disputà dues proves del programa de piragüisme. Fent parella amb Sue Holloway, guanyà la medalla de plata en la prova del K-2, 500 metres, mentre en el K-4, 500 metres guanyà la medalla de bronze. formà equip amb la mateixa Holloway, Lucie Guay i Barbara Olmstead.
Es va retirar el 1986.

## Referències

* 1 2 3 Alexandra Barré a Sports Reference (arxivat)